open-index/open-wikipedia-markdown huggingface dataset:
Քերոլայն Դ'Ամոր

**Քերոլայն Դ'Ամոր** (), ամերիկացի DJ, դերասանուհի, երգահան և մոդել։ Քերոլայնը թողարկել է իր «Երաժշտության մարդը» սինգլը։ Նա ունի EDM ռադիոկայան Skee 247-ում, որը կոչվում է Heartbeatz: Այն այժմ հեռարձակվում է աշխարհի շատ երկրներում որոնցից են՝ Մեքսիկան, Լիբանանը, Հոնդուրասը, Ֆրանսիան, Կիպրոսը, Գվատեմալան, Քենիան, Ավստրալիան, Բրազիլիան, Նամիբիան, Կոլումբիան և այլ երկրներ։

Քերոլայնը այժմ արտադրում է իր «DJ Diaries with Caroline D’Amore» վեբ շարքը, որը հետևում է Քերոլայնին և աշխարհի մյուս լավագույն DJ-ներին։ Մնացած DJ-ները ներկայանում են շոուների ընթացքում, որոնցից են՝ Սթիվ Աոկին, 12th Planet, Աֆրոյաչը, Սեդերիկ Գարվայցը և ուրիշներ։

Քերոլայնի Heartbeatz-ը հյուրընկալվում է Electro City և Dash Radio ռադիոկայաններում։

## Վաղ կյանք
Քերոլայնը ծնվել է Կալիֆոռնիայում՝ Լոս Անջելեսում, Ջո Դ'Ամորի և Բոննի Մաժորի ընտանիքում։ Քերոլայնը 17 տարեկանում տեղափոխվում է Նյու Յորք՝ մոդելավորողի կարիերան շարունակելու համար։ Նրա ընտանիքին պատկանում էր մի պիցերիա, որը կոչվում էր «D'amore's Pizza Connection»։

## Կարիերա
Քերոլայնը DJ AM- ից դասեր քաղելուց հետո սկսեց իր DJ-ի կարիերան։ Նա Ճապոնիայում մասնակցեց MTV Music Awards-ին։ Լաս Վեգասի «Hard Rock» հյուրանոցում նա ունի ռեզիդենտություն և  DJ'd  ամբողջ աշխարհում։ Ունի նաև թատերախմբի Հոլիվուդում, Բագատել Հոլիվուդում, Բելաջո բանկում։ Կազմակերպել է երգի փառատոններ Հավայիյում և Այլասկայում, Սեթ Մայամիում, Արևմտյան Ջունսթիոնում, Լա Ֆորթե Տոկիոյում, Եգիպտոսի Նիքի ծովափում, Րիհաբ Ավազանում, Շաթոում և Փոքրիկ Անգլիայում։ Քերոլայնը հայտնվել է ամերիկյան մոդելների Թոփ շարքում։

Քերոլայնը հայտնվել է մի քանի հայտնի պարբերականներում, ինչպիսիք են՝ Teen Vogue-ը, Santa Barbara Magazine-ը, Seventeen-ը, Cosmo Girl-ը, Flaunt and Nylon-ը։ Նա աշխատել է հայտնի դիզայներների հետ, ինչպիսիք են Հեթրլեյթը, Սթելա Մքարթին, Դիանա Վոն Ֆորստենբորդինգը և Էյջնթ Փրֆաքեթրը։

Քերոլայնը հյուրընկալվեց Քարդաշյանների հետ խաղալու Kourtney & Khloe Take Miam երկրորդ սեզոնում։ Նա HBO-ի "Entourage" սերիալի հինգերորդ սեզոնում խաղաց Բրուկի դերը։

## Անձնական կյանք
2012 թվականի օգոստոսի 5-ին նա ամուսնանում է Բոբի Արթի հետ։ 2015 թվականի ապրիլի 30-ին ծնվում է նրանց դուստրը Իզաբելլա Վիկինգ Ալթը։

## Ֆիլմագրություն
### Ֆիլմ

### Հեռուստատեսային

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի մոդելներ
Կատեգորիա:Ամերիկացի դիջեյներ
Կատեգորիա:Ամերիկացի հեռուստատեսային դերասանուհիներ
Պաշտպանության տուն

**Պաշտպանության տուն** (), շենքերի համակառույց, որտեղ տեղակայված է եղել ակումբ, մարզական տեխնիկում և բնակելի տուն, որը գտնվում է Եկատերինբուրգում (Ռուսաստան), Մալիշևի փողոց, տուն 31դ/ Վոյեվոդինի փողոց, տուն 6 հասցեով, որը կառուցվել է 1934 թվականին ճարտարապետ Գ. Պ. Վալենկովի կողմից։ Համակառույցը կառուցված է 1930-ական թվականների կոնստրուկտիվիզմին բնորոշ ոճով։

## Պատմություն
ԴՕՍԱԱՖ-ի շենքերի համակառույցը գտնվում էր հնոտիաշուկայի տեղում, որը տեղակայված էր Մեծ նահատակ Մաքսիմիլիանոսի եկեղեցու շուրջ, որի տեղում էլ հիմնադրվել է Պաշտպանության տունը։ Շենքերի համակառույցը սահմանափակվում է Մալիշևի, Վոյեվոդինի, Մարտի 8-ի փողոցներով և Լենինի պողոտայով։

## Ճարտարապետություն
Ակումբի, մարզական տեխնիկումի և բնակելի տան շենքերը տեղակայված են կողաճակատներով դեպի Մալիշևի փողոցը, փողոցների հատման վայրում՝ դեպի թաղամասի խորքը խորացմամբ, առաջացնելով Մալիշևի հրապարակը։ Համակառույցի հարավային մասում գտնվում է ակումբը, որի ճարտարապետական կերպարում օգտագործված են ռազմական խորհրդանիշներ։ Քառահարկ շենքը դուրս ցցված առաջին հարկով է և օվալաձև հարավային ճակատով ու զուգահեռանիստի ծավալի շեղումով՝ կողաճակատին անկյունային գլանաձև էրկերով։ Այսպիսով գոյացած հրապարակն օգտագործվել է ինքնաթիռ (սկզբնապես ПО-2 մոդել) տեղադրելու համար։

Ընդլայնված ճակատներն ընդգծված են պատուհանների շարքերով և առաջին հարկի վերևում զանգվածային պրոֆիլային քիվով, որն ընդգծվում է նաև գույնով։ Ակումբի շքամուտքը գտնվում է շենքի օվալաձև մասում և դուրս է գալիս խաչմերուկ։ Առաջին և ցոկոլային հարկերի մուտքն ընդլայնված ճակատներում առանձնացված է հովարներով։ Ներսույթը նախագծված է միջանցքային տեսքով՝ ընդգրկելով դահլիճային տարածքները։

Մարզական տեխնիկումի ըստ հատակագծի ուղղանկյունաձև շենքը խիստ տեղաշարժված է թաղամասի խորքը՝ ճակատի առջև հրապարակ ստեղծելու նպատակով։

Համակառույցը 1930-ական թվականների ուսումնական հաստատություններին բնորոշ շենքի տիպիկ նմուշ է։ Բնակելի տան շենքը բնորոշ ճակատով (անկյունային պատշգամբներ, խորշապատշգամբներ) նախագծվել էր որպես մարզիկների համար հանրակացարան։ Համակառույցը կառուցվել է կոնստրուկտիվիզմի ձևերով՝ 1930-ական թվականներին բնորոշ քաղաքաշինական տիպիկ հնարքների կիրառմամբ։

## Պատկերասրահ

Вид с ул 8е марта.JPG|Տեսք Մարտի 8-ի փողոցից
Дом обороны Екатеринбург сзади.JPG|Տեսք հետևից
Малышева 31д- здание Дома обороны.JPG|Մալիշևի 31դ
Самолет на доме Обороны Екатеринбург.JPG|Ինքնաթիռ Պաշտպանության տան վրա


## Ծանոթագրություններ

Կատեգորիա:1934 հիմնադրումներ
Կատեգորիա:Եկատերինբուրգի շենքեր և կառույցներ
Տնակ (հեքիաթ)

**«Տնակ»** ( ռուսական ժողովրդական հեքիաթ), հայտնի է նաև   «Ճանճի տնակ», «Մկան տնակ», «Տնակ», «Գանգ-տնակ», «Գազանները վանդակում», «Վանդակ», «Խրճիթ» վերնագրերով, մշակվել է Լև Տոլստոյի, Միխայիլ Բուլատովի, Անդրեյ Ուսաչովի, Վլադիմիր Սուդեևի կողմից։

## Սյուժե

### Ռուսական ազգային սյուժե (բնօրինակ)
Ճանճը կառուցեց տուն և սկսեց ապրել այնտեղ։ Հետո նրան միացան փախուստի բախումը, մոծակը, պույ-պույ մկնիկը, գորտը, նապաստակը, քույրիկ աղվեսը, գայլը և ծուռթաթ արջը, որը չի տեղավորվում տնակում, այդ պատճառով որոշում է ապրել տանիքում, ինչի արդյունքում տնակը փլվում է։ Մնացած գազանները հազիվ են փրկվում և սկսում են ապրել անտառում։

### Սյուժեն ըստ Լև Տոլստոի
Գնում էր տղամարդը կաթսաներով և մեկը կորցրեց։ Եկավ ճանճը և սկսեց ապրել այնտեղ։ Նրան միանում են մոծակը, պույ-պույ մկնիկը, գորտը, սարից թռչկոտելով իջնող նապաստակը, գեղեցիկ խոսք ունեցող աղվեսը, թփից դուրս եկող և հարձակվող գայլը։ Հետո գալիս է արջը, ջարդելով կաթսան վախեցնում է բոլոր գազաններին։

### Սյուժեն ըստ Դմիտրի Բուտորինի (հաճախ հանդիպող)
Դաշտում կանգնած էր տնակը։ Կողքով վազում էր մկնիկը և որոշում, որ դա արդեն իր տունն է։ Շուտով նրա հետ միասին սկսում են ապրել՝ գորտը, նապաստակը, աղվեսը և գայլը։ Որոշ ժամանակ անց կողքով անցնում էր ծուռթաթ արջը և վերացնում է տնակը։ Գազանները անվնաս մնալով սկսում են կառուցել նոր տնակ, որը նախկինից ավելի լավն էր։

### Սյուժեն ըստ Իլյա Օգորելցևի (ավելի հաճախ հանդիպող)
Անտառում կանգնած էր սնկե տնակը։ Սկսեց անձրև տեղալ։ Մրջյունը թրջվեց և թաքնվեց սնկի տակ։ Նրան միացան ցեցը, մուկը, ճնճղուկը, նապաստակը։ Աղվեսը հրաժարվում է թաքնվել սնկե տնակում։ Գազանները մտածում են, որ տունը կախարդական է, որովհետև արագ աճում է, բայց մկնիկը ասում է, որ դա անձրևից է։ Գազանները ուրախանում են, քանին որ շատ լավ տուն ունեն, որը աճում է անձրևից։

## Աղբյուրներ
* Теремок. В. Сутеев.
* Все русские народные сказки для детей.
* Теремок. Русская народная сказка.
* Скрытый смысл сказки «Теремок». Несколько вариантов сказки. 

Կատեգորիա:Հեքիաթներ
Հանրապետության հրապարակ (Փարիզ)

200px|right|thumb
**Հանրապետության հրապարակ**, հրապարակ Փարիզի տարածքում, գտնվում է 3-րդ, 10-րդ և 11-րդ շրջաններում։ Տարածքը մոտ 340 × 100 մետր է։

## Պատմություն
Նախկինում՝ 14-րդ դարում, Շառլ Իմաստունի օրոք, հրապարակի տարածքում եղել է Փարիզի քաղաքային պատը։  Այստեղ գտնվել է դարպաս, ամրացված բաստիոնով, որը կոչվել է Porte du Temple (այդպես է կոչվել Տաճարականների միաբանության նստավայրի անունով)։ 1811 թվականին Նապոլեոնը հրամայում է զարդարել հրապարակը *Fontaine du Château d’Eau* շատրվաններով։

Հրապարակն իր բնորոշ ուղղանկյուն ձևը ստացել է 1854 թվականին ոստիկանապետ և քաղաքաշինարար Բարոն Օսմանի կարգադրությամբ՝ որպեսզի այն օգտագործվի մարտական նախապատրաստություն իրականացնելու նպատակով։ Ներկայիս Մաժենտա և Վոլտեր բուլվարները ուղիղ գծով դուրս էին գալիս դեպի Հանրապետության հրապարակ, որը ամենևին չէր խաթարում քաղաքի դասական տեսքը և միաժամանակ ապահովում էր քաղաքի լավագույն հրետանային պաշտպանությունը, քան հասարակ ծուռումուռ փողոցները։

Հրապարակի կենտրոնում կանգնած է 1880 թվականին Մորիս եղբայների կողմից կառուցված Հանրապետության արձանը`հաղթանդամ կնոջ մարմին՝ պսակված դափնեպսակով, որի պարզած ձեռքին ձիթենու ճյուղ է, ինչը խաղաղությունն է խորհրդանշում։ Ոտքերի մոտ՝ պատվանդանին  զետեղված են կանացի ֆիգուրներ՝ ջահերը ձեռքերին։ Կանայք խորհրդանշում են Ազատությունը, Հավասարությունը և Եղբայրությունը։ Արձանախմբի ամենաներքում բրոնզաձույլ առյուծ է տեղադրված, որը երիզված է խորաքանդակներով, որոնց վրա քանդակված են Ֆրանսիայի պատմության հիշարժան դեպքերը։

## Փողոցներ
Հետևյալ փողոցները դասված են ժամացույցի սլաքի հերթականությամբ։
* Մաժենտի բուլվար (boulevard de Magenta)
* Լեոն-Ջոուայի փողոց (rue Léon-Jouhaux)
* Ֆոբուր դյու Թամփլեի փողոց (rue du Faubourg du Temple)
* Հանրապետության պողոտա (avenue de la République)
* Վոլտերի բուլվար (boulevard Voltaire)
* Դյու Թամփլեի բուլվար (boulevard du Temple)
* Դյու Թամփլեի փողոց (rue du Temple)
* Սան- Մարտենի բուլվար (boulevard Saint-Martin)
* Ռենե Բուլանժի փողոց (rue René Boulanger)
Մոտակա մետրոյի կայարանը «Հանրապետական»(գծեր 3, 5, 8, 9, 11)։

## Տես նաև
* Հանրապետության հրապարակ (Երևան)

## Ծանոթագրություններ

Կատեգորիա:Ազատության խորհրդանիշներ
Կատեգորիա:Փարիզի հրապարակներ
Նիկոլայ Չեռնիշևսկու հուշարձան (Մոսկվա)

**Նիկոլայ Չեռնիշևսկու հուշարձան** (), ռուս ուտոպիստ փիլիսոփա, հեղափոխական-դեմոկրատ, գիտնական, գրաքննադատ, հրապարակախոս և գրող Նիկոլայ Չեռնիշևսկուն նվիրված հուշարձան Մոսկվայում։  Բացվել է 1988 թվականին Պոկրովսկիե դարպասներին կից պուրակում։ Հուշարձանի հեղինակներն են քանդակագործ Յուրի Ներոդան և ճարտարապետ Վ. Ա. Պետերբուրժցևը։ Ընդգրկված է գրանցման և պահպանման ենթակա քաղաքային և ցուցահանդեսային ձևով առաջնահերթ պահպանման կարիք ունեցող  հուշարձանների ցուցակում։

Չեռնիշևսկու բրոնզե արձանը տեղադրվել է սև գրանիտից պատրաստված ուղղանկյուն պատվանդանի վրա։ Չեռնիշևսկին պատկերված է նստարանին մտահոգ նստած, հագին անթև թիկնոց, քթին մեծ ակնոցներ, ձեռքերը ծալած ծնկների վրա։ Նրա կերպարն ընդհանրացված է, բայց ճանաչելի։ Քանդակագործը  Չեռնիշևսկուն ստեղծել է ավելի շատ փիլիսոփայի կերպարով, քան հեղափոխականի։

Պատվանդանի առջևի մասում գրված է «*Նիկոլայ Գավրիլովիչ Չեռնիշևսկի*»։ Հուշարձանը գտնվում է կլոր հրապարակի կենտրոնում։ Նրա ծայրերում կան չորս հնամենի լապտերներ։

Հուշարձանի տեղադրման վայրը պայմանավորված է այն հանգամանքով, որ այդ ժամանակ Պոկրովկա փողոցը կոչվում էր Չեռնիշևսկու փողոց։ Հուշարձանը հանդիսավորությամբ բացվել է 1988 թվականի հունիսի 24-ին, Չեռնիշևսկու 160-ամյակի կապակցությամբ։

## Գրականություն
* Памятники монументального искусства Москвы: справ. изд. / Департамент культурного наследия г. Москвы. — М.: ООО «Милк Эдженси», 2016. — 404 с.: с. 264. ISBN 978-5-9907078-1-8.

## Ծանոթագրություններ

Կատեգորիա:1988 հիմնադրումներ
Կատեգորիա:Մոսկվայի հուշարձաններ
Քարվանսարա (Կամենսկ-Ուրալսկի)

**Քարվանսարա** (), առանձնատուն Սվերդլովսկի մարզի Կամենսկ-Ուրալսկի քաղաքի պատմական մասում։

Ժողովրդական պատգամավորների Սվերդլովսկի շրջանային խորհրդի գործադիր կոմիտեի 1987 թվականի դեկտեմբերի 31-ի թիվ 535-ի որոշմամբ տանը տրվել է տարածաշրջանային նշանակության ճարտարապետության հուշարձանի կարգավիճակ։

## Ճարտարապետություն
Քարվանսարան կառուցվել է 1820-1840 թվականների ժամանակահատվածում և վերակառուցվել է XIX դարի վերջին։ Քաղաքի գլխավոր հատակագծում նշվել է 1848 թվականին։ Ուղղանկյունաձև հատակագծով բաց կենտրոնով շինություն է։ Կառուցվածքային առումով բաժանված է երկու մասնաշենքի՝ հյուսիսային, որը դուրս է գալիս Մայր տաճարի հրապարակ, և հարավային, որը դուրս է գալիս Լենինի փողոց (նախկին Բոլշայա Մոսկովսկայա)։ Քարվանսարան ձևավորում է Մայր տաճարի հրապարակի հարավարևելյան անկյունը։ Ըստ տեսակի իր ժամանակաշրջանի Ուրալի պատմական առևտրային օբյեկտ է։

Շենքի գլխավոր մուտքը բակի կողմից է։ Ամբողջ հատակագիծը կողմնորոշված է դեպի ծավալուն կոմպոզիցիան և պայմանավորված է լայնակի հիմնապատերով, որոնք ներքին տարածքը բաժանում են բջջասենյակների շարքերի։ Ներսույթի սկզբնական դեկորը կորսվել է։ Նախագծի հեղինակները հայտնի չեն։

## Ծանոթագրություններ

## Գրականություն
* 
* Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова — Екатеринбург: Банк культурной информации, 2008. — 92 с.

Կատեգորիա:Ռուսաստանի մշակութային ժառանգություն
Կատեգորիա:Սվերդլովսկի մարզի շենքեր և կառույցներ
Ռոբերտ I (Ֆրանսիայի թագավոր)

**Ռոբերտ I** (), Փարիզի կոմս, Նեյստրիայի մարկիզ, 922 - 923 թվականներին Ֆրանկների արևմտյան թագավորության թագավոր Ռոբերտինների հարստությունից։ Ռոբերտ Հզորի կրտսերի կոմս Անժուեցու և Ադելիդա Տուրսկու տղան, և Էդ թագավորի եղբայրը։

## Կենսագրություն
### Անհամաձայնություն Կառլոս III Հասարակի հետ
X դարի սկզբին Ռոբերտը եղել է Ֆրանսիայի ամենակարող մեծատոհմիկներից մեկը։ Նրա տիրապետության տակ էին գտնվում Անժու, Տուրեն, Բլուա, Շարտր, Գատինե, Մեն և Սանլիս կոմսությունները։ Մեծ խիզախությամբ և շատ վճռական Ռոբերտն իր եղբոր՝ թագավոր Էդի մահվանից հետո իր զիվորական ծառայությունը առաջարկեց Կառլոս Հասարակին։ Թագավորը նրան ֆրանկների դուքսի պաշտոնը շնորհեց և նրան տրամադրեց ամբողջ կառավարությունը։ Գրեթե 4 տարի նա օգտվում էր Կառլոսի խորհուրդներից և վստահում էր նրան։ Բայց հետագայում նրանց հարաբերությունները վատացան։ Որպես մահացած Էդ թագավորի եղբայր, Ռոբերտը մտածում էր, որ նա բարեհաճություն է վայելում Կառլոս III Հասարակի մոտ։ Նրա համար դժգոհությունը ավելի զգայուն դարձավ, երբ 920 թվականին նրա վրա հարձակվեցին Սուասոն տարածքի մոտ։ Երբ թագավորը նստած էր իր պալատում, նրա հրամանով դուքսին նստացրեցին նրա աջ կողմում, իսկ թագավորական սիրահար Ագանոնային () նստացրեցին թագավորի ձախ կողմում։

Խորհրդակցելով նրանց հետ, նա ուղարկեց դեսպաններին տեղեկացնել թագավորին, որ նա չի կարող տանել այն, որ նրան հավասարեցնում են Ագանոնի հետ։ Թագավորն այդ վիրավորանքներին անդրադարձավ անգթաբար և պատասխանեց, որ նա ավելի շուտ կհրաժարվի Ռոբերտի խորհրդից, քան կհրաժարվի չընկերակցել Ագանոնայի հետ։ Ռոբերտը չափազանց շատ վրդովվեց այդ պատասխանով և իր հայտնի մարդկանց հետ գնաց դեպի Տուր։ Այնտեղ շատ խոսակցություններ եղան վիրավորանքների մասին, որոնք ուղղված էին Ռոբերտին, և նա շատ անգամ խորհրդակցում էր իր մարդկանց հետ, թե ոնց կառավարությունը վերցնեն իրենց ձեռքը։ Նա շատերին նվերներ էր ուղարկում և վստահեցնում էր, որ ավելի շատ կուղարկի։ Նրանց, որոնց կարողացավ իր կողմը գրավել, Ռոբերտը միշտ դրդում էր բաց դավաճանության և ասում էր, որ կարելի է հեշտ և արագ գրավել թագավորությունը, եթե բոլորը հայտնվեն պալատում, կարծես թե եկել են խորհրդակցության։ Առաջարկությունը դուր եկավ գրեթե բոլորին, և նրանք երդվեցին կատարել այն։ Սակայն երբ նրանց մտածածը գրեթե ստացվել էր և թագավորն իրենց ձեռքում էր, հայտնվեց Հերիվեն (Էրվեն), որը Ռեյմսի արքեպիսկոպոսը և թագավորի օգնականն էր, և զինված մարդկանց հետ ազատեց Կառլոս III Հասարակին։ Հետագայում արքեպիսկոպոսը Ռոբերտին և նրա մարդկանց հաշտեցրեց թագավորի հետ։

### Կանայք և երեխաներ
* Առաջին կին։ **Ադել (Աելիս) Մենսկայա**։ Ունեցել է մեկ աղջիկ,
** **Ադել** (հոկտեմբերից 892 — հետո 943), ամուսին (հոկտեմբերից 906) Գերբերտ II (հոկ. 880—943), կոմս դե Վերմանդուա։
* Երկրորդ կին։ (հոկտեմբերից 894) **[[Բեատրիսա դե Վերմանդուա]]** (հոկ. 880 — հետո 931), Գերբերտ I-ի և կոմս դե Վերմանդուայի աղջիկը։ Ունեցել է երեք երեխա,
** '''Էմմա''' (հոկ. 894 — նոյեմբերի 2 934); ամուսին — (հոկտեմբերից 918) Ռաուլ I936), Բուրգունդիայի դուքս, իսկ հետո Ֆրանսիայի թագավոր։
** **[[Գուգո Մեծ]]** (897—956), Ֆրանսիայի դուքս։
** **Րիշիլդա**

## Ծանոթագրություններ

## Գրականություն
* Рихер Реймский: История
* Флодоард: Анналы
* Тейс Л.: Наследие Каролингов
* Эрлихман В.В.: Правители мира

Կատեգորիա:Կաթոլիկ միապետներ
Կատեգորիա:Ֆրանսիայի թագավորներ
Կատեգորիա:Ֆրանկների թագավորներ
Jack & Jack

**Ջեք և Ջեք** (), ամերիկյան հիփ հոփ դուետ, որը կազմված է Ջեք Գիլինսկիից և Ջեք Ջոնսոնից, ովքեր հանդիպել են նախադպրոցական տարիքում։ Նրանք թողարկել են 7 սինգլ Itunes-ում և պլանավորում են թողարկել 5 երգ իրենց ապագա մինի ալբոմում։ Ինչպես նաև նրանք տեղադրում են 6 վայրկյանոց վիդեո Vine-եր այն ժամանակից ի վեր, երբ ունեցել են 4,3 մլն հետևորդ։ Առավել հայտնի է 2014 թվականին թողարկված նրանց «Wild Life» սինգլը, որը հասել է 87-րդ հորիզոնականին ամերիկյան Billboard Hot 100 հիթ-շքերթում։

## Կենսագրություն
Ջեք Էդվարդ Ջոնսոնը և Ջեք Ֆինեգան Գիլինսկին ծնվել են ԱՄՆ-ի Նեբրասկա նահանգի Օմահա քաղաքում։ Նրանք հանդիպել են մանկապարտեզում և ընկերացել են, քանի որ եղել են միանման շապիկներով, որոնց վրա գրված էր «Ջեք»։ Եվ մնացել են ընկերներ կրտսեր և միջնակարգ դպրոցներում սովորելու ընթացքում։

## Կարիերա
2014 թվականի հունվարի 28-ին Ջեք և Ջեքը թողարկել են իրենց առաջին սինգլը՝ «Distance»: 2014 թվականի փետրվարի 24-ին նրանք թողարկել են իրենց 2-րդ սինգլը՝ «Flights», 2014 թվականի ապրիլի 9-ին երրորդը՝ «Paradise (Never Change)», իսկ 2014 թվականի հուլիսի 1-ին չորրորդը՝ «Doing It Right»: «Doing It Right»-ի պաշտոնական տեսահոլովակը տեղադրվել է YouTube-ում 2014 թվականի հուլիսի 3-ին։ 2014 թվականի օգոստոսի 7-ին նրանք թողարկել են իրենց 5-րդ սինգլը՝ «Wild Life»: Նույն թվականի օգոստոսի 12-ին՝ «Cold Hearted» սինգլը։ 2014 թվականի սեպտեմբերի 3-ին նրանք թողարկեցին «Tides» 7-րդ սինգլը։ *Wild Life* երգն ընդգրկվել է ԱՄՆ-ի Billboard Hot 100 հիթ-շքերթում՝ զբաղեցնելով 87-րդ հորիզոնականը։ Դա նրանց առաջին սինգլն է, որն ընդգրկվել է Billboard Hot 100 հիթ-շքերթում։ Ինչպես նաև նրանք եղել են MAGCON շրջագայության մի մասը։

## Անձնական կյանք
2015 թվականի սկզբից Ջեք Գիլինսկին հանդիպում է Մեդիսոն Բիրի հետ։

## Սկավառակագրություն

## Ֆիլմագրություն
Դեկտեմբերի 4-ին տեղի է ոնեցել Ջեքերին նվիրված «JACK AND JACK: THE MOVIE» վավերագրական ֆիլմի փակ պրեմիերան։

## Ծանոթագրություններ

## Արտաքին հղումներ
* Պաշտոնական կայք
* 
* 
* 
* 

Կատեգորիա:Ամերիկյան երաժշտական խմբեր
Դենիել Թամմեթ

**Դանիել Թամմեթ** (, ), անգլիացի էսսեիստ, նովելիստ և թարգմանիչ է։ Նրա 2006 թվականին գրված հուշագրությունը` «Մի կապույտ օր աշխարհ եկած», որը պատմում է իր կյանքի մասին, մասնավորավես` իր հիվանդությունների (սավանտիզմ և Ասպերգերի համախտանիշ) մասին 2008 թվականին ճանաչվել է որպես «Լավագույն գիրք երիտասարիտասարդների համար»  Ամերիկայի Գրական Ասոցիացիայի (ԱԳԱ) կողմից։ Նրա երկրորդ գիրքը` «Գրկելով վայրի երկիքնը» 2009 թվականին Ֆրանսիայում համարվել է համար մեկ բեսթսելլեր։ Նրա երրորդ գիրքը` «Թվերի մեջ մտածելով», հրատարակվել 2012 թվականի Օգոստոսի 16-ին Մեծ Բրիտանիայում, իսկ առաջին նովելը տպագրվել է Ֆրանսիայում և Քումբետում 2016 թվականին։ Թամմեթի գրքերը տպագրված են ավելի քան 20 լեզուներով։

## Անձնական կյանք
մինի
մինի|Թամեթը ԹԵԴ կոնֆերանսներից մեկի ընթացքում (2011 թվական)

Դանիել Թամմեթը ծնվել և մեծացել է` Բարքինգ և Դեգենհամում, Արևելյան Լոնդոնում` Անգլիայում։ Նա ընտանիքի ինը երեխաներից ամենամեծն է։ Իր պատանեկության տարիների ընթացքում նա տառապել է էպիլեպսիայով, որը հետագայում բուժվել է։

1999 և 2000 թվականներին նա Լոնդոնում մասնակցել է հիշողության աշխարհի առաջնությանը, գրավելով համապատասխանաբար տասնմեկերորդ և չորրորդ տեղերը։

Նա փոխել է իր իսկական անունը, որովհետև «այն չէր համապատասխանում նրան այնպես ինչպես նա էր ուզում»։ Իր նոր անվան համար նա ընթրեց Թամմեթ բառը, որը էստոներենից թարգմանաբար նշանակում է "կաղնու ծառ":

Քսանհինգ տարեկանում բժիշկները Թամմեթի մոտ ախտորոշում եմ սավանտիզմ և Ասպերգերի համախտանիշ։

Նրա մասին նկարահանվել է վավերագրական ֆիլմ` *Բացառիկ մարդիկ. Անհավատալի մտքի տեր տղան* վերնագրով, որը 2005 թվականի մայիսի 5-ին ցուցադրվել է բրիտանակն հեռուստանկերության Չորրորդ ալիքով։

2000 թվականին Թամմեթը հանդիպում է համակարգչային ճարտարագետ Նեիլ Միշելին։ Թամմեթն ու Միշելը միասին հիմնում են մի ընկերություն Օպտիմնեմ անվանումով, որը զբաղվում էր լեզվական դասընթացների ստեղծմամբ և հրատարակմամբ։

Թամմեթը հիմա ապրում է Փարիզում` Ֆրանսիայում, իր ամուսին` Ջերոմե Թաբեթի հետ, ով լուսանկարիչ է։

## Ծանոթագրություններ

Կատեգորիա:Անգլիացի արձակագիրներ
Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի թարգմանիչներ
Կատեգորիա:Անգլիացի մաթեմատիկոսներ
Քեյլանի

**Քեյլանի Էշլի Փերիշ** (, ), ավելի հայտնի է պարզապես **Քեյլանի**, ամերիկացի R&B ժանրի երգչուհի և երգահան։

## Վաղ կյանք
Քեյլանին մեծացել է Կալիֆոռնիա նահանգի Օքլանդ քաղաքում։ Նրան դաստիարակել է իր հորաքույրը, քանի որ իր հայրը մահացել էր, իսկ մայրը գտնվում էր բանտում։ Նա նախ հաճախել է Օքլանդի արվեստի դպրոցը, սկզբնականապես պարի թեքումով։

Երիտասարդ տարիներին Քեյլանին ցանկանում էր սովորել պար Ջուլյարդի դպրոցում, սակայն միջնակարգ դպրոցում նա ստացել է ծնկի վնասվածք և շարունակել երգի ուղղությամբ։ Նրա հորաքույրը լսում էր միայն R&B և նեոսոուլ։ Երգչուհին ասում էր, որ նա ոգեշնչվել էր այնպիսի արվեստագետներից, ինչպիսիք են Լորին Հիլլը, Էրիկա Բադուն և Ջիլ Սքոթը։ 14 տարեկան հասակում նա դարձել է PopLyfe տեղական փոփ խմբի մասնակից։

## Կարիերա
Քեյլանին սկզբնական ճանաչում է ձեռք բերել որպես PopLyfe թինեյջերական խմբի անդամ, որը հասել է America’s Got Talent նախագծի եզրափակիչ փուլ։ Իր առաջին միքսթեյփը՝ Cloud* 19*, թողարկել է 2014 թվականին և ընդգրկվել է «Complex» ամսագրի տարվա 50 լավագույն ալբոմների ցանկում։ 2015 թվականին նրա  երկրորդ միքսթեյփը՝ *You Should Be Here*, զբաղեցրել է 5-րդ հորիզոնականը «Billboard» ամսագրի Top R&B/Hip-Hop Albums հիթ շքերթում։ 2016 թվականին այդը միքսթեյփը ներկայացվել է Գրեմմիի 58-րդ մրցանակաբաշխության «Լավագույն ժամանակակից քաղաքային ալբոմ» անվանակարգում։

## Անձնական կյանք
2021 թվականին երգչուհին հայտարարել է, որ լեսբուհի է։

## Սկավառակագրություն
### Ստուդիական ալբոմներ

### Միքսթեյփեր

### Սինգլներ
#### Սոլո

## Ծանոթագրություններ

Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Ռոբերտ Այլեր

**Ռոբերտ Այլեր** (, ), ամերիկացի դերասան, հայտնի է դարձել «Սոպրանոները» քրեա-դրամատիկական սերիալում Էյ-Ջեյ Սոպրանոյի դերի շնորհիվ, որը 1999-2007 թվականներին ցուցադրվել է HBO հեռուստաալիքով։

## Կենսագրություն
Ծնվել է Նյու Յորքում՝ իռլանդական ծագում ունեցող ընտանիքում։

## Կարիերա
Առաջին անգամ էկրանին հայտնվել է 1995 թվականին Մերիլին Մենսոնի «Dope Hat» սինգլի տեսահոլովակում։

1997 թվականին դեր է ստացել Pizza Hut գովազդում, նկարահանվել է էպիզոդիկ դերեր է կատարել «Saturday Night Live» հեռուստաշոուում և մի քանի ֆիլմերում։ Միևնույն ժամանակ ակտիվորեն հաճախել է դերասանական փորձերի։ Լսումներից մեկի ժամանակ ստացել է գլխավոր հերոս Թոնի Սոպրանոյի որդու՝ Էյ-Ջեյ Սոպրանոյի դերը։ 2001 թվականի մայիսին կրթությունը շարունակելու համար ընտրել է տնային կրթության ձևը։

## Խնդիրներ օրենքի հետ
2001 թվականի հուլիսին Այլերը ձերբակալվել էր բրազիլացի երկու զբոսաշրջիկներին թալանելու փորձ կատարելու և մարիխուանա օգտագործելու համար։ Գողությունը խոստովանելու դիմաց նա ստացել է երեք տարի պայմանական ազատազրկում։ Այլերի շահերը պաշտպանում էր հայտնի փաստաբան Մայքլ Բախները։

2005 թվականի հոկտեմբերի 23-ին թղթախաղի անօրինական ակումբներ ոստիկանների այցի ժամանակ նկատվել է «Ace Point» ակումբի այցելուների թվում։

## Ֆիլմագրություն

## Ծանոթագրություններ

## Արտաքին հղումներ
* Court TV’s coverage of Robert Iler robbery case

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Բրիլկինի դաստակերտ

**Բրիլկինի դաստակերտ** (), պատմական շենքերի համալիր Պուշկին քաղաքում։  Կառուցվել է 1810-ական թթ.-ին։ Համարվում է մշակութային ժառանգության օբյեկտ։ Գտնվում է Սրեդնյայա փողոցի թիվ 24 և 26/8 տներում, Օրանժերեյնայա փողոցի անկյունում։

## Պատմություն
Թաղամասի առաջին տունը կառուցվել է 1746 թվականին Ս. Ի. Չևակինսկու նախագծով։ Փողոցի անկյունում գտնվող  նոր տունը (այժմ՝ տուն 26/8),  որի առաջին հարկը կառուցված էր աղյուսից, երկրորդը՝ փայտից, կառուցվել է  (հավանաբար՝ վերակառուցվել) 1810-ական թվականներին։ Միևնույն ժամանակ կառուցվել է մեկհարկանի քարե կցաշենքը, ներկայիս թիվ 24 տունը։ Տների ճարտարապետը հավանաբար Վասիլի Ստասովն է։ Հայտնի է, որ 1857 թվականին տները պատկանել են վաճառական Մ. Ի. Յաշումովի այրուն։ 1877 թվականին նոր սեփականատիրոջ՝ արքունի խորհրդական Ի. Ա. Բրիլկինի համար ճարտարապետ Ն. Ս. Նիկիտինի նախագծով կառուցվել է երկրորդ հարկով կցաշենքը, իսկ գլխավոր տունն ընդարձակվել է։ 20-րդ դարի սկզբին տունը պատկանել է Ն. Ա. Տիրանին, որի մեջ ստեղծվել է Ցարսկոյե Սելոյի հասարակական ժողովը։ Հայրենական մեծ պատերազմից հետո նախկին գլխավոր տունը վերակառուցվեց. փայտե երկրորդ հարկը քանդվեց և փոխարինվեց քարով։

## Ճարտարապետություն
Գլխավոր տունը կառուցված է կլասիցիզմի ոճով։ Առավել բնորոշ է եռակի պատուհանով կլոր անկյունը, որը փոխարինվել է քարով  և համալրվել պատշգամբով։ Վերակառուցումը հետո կցաշենքը ստացել է էկլեկտիզմի շունչ։

## Գրականություն
* .

## Ծանոթագրություններ

## Արտաքին հղումներ
* 
* 
* 

Կատեգորիա:1810 հիմնադրումներ
Կատեգորիա:Պուշկին քաղաքի շենքեր և կառույցներ
Սոֆի Քուքսոն

**Սոֆի Քուքսոն** (), անգլիացի դերասանուհի։ Առավել հայտնի դարձավ 2014 թվականի «Քինգսման։ Գաղտնի ծառայություն» և 2017 թվականի «Քինգսման։ Ոսկե մատանի» դետեկտիվ ֆիլմերում մարմնավորելով Ռոքսաննայի (Ռոքսի) դերը։

## Վաղ կյանքը և կրթությունը
Քուքսոնը մեծացավ Սեսսեքսում, այնուհետև Սուֆոլկում։ Սուֆոլկում նա մասնակցեց Woodbridge դպրոցին։ Երգչախմբային և երաժշտական թատրոնում ներգրավված էր մանկուց։ Թատերախմբի հետ Ճապոնիա Այցելությունից հետո նա հրաժարվեց արվեստի պատմության և արաբերենի ուսումնասիրություններից։ Այդուհանդերձ նա չի շարունակել իր կարերայով և ընդունվել է Օքսֆորդի դրամատիկական դպրոց, որն էլ ավարտել է 2013 թվականին։

## Կարիերա
Չնայած որ նա սովորում էր  Oxford Drama դպրոցի ավագ դասարաններում, նաև Sky One-ի հեռարձակած Moonfleet ֆիլմում խաղում էր Գրեյս Մոհունի դերը։ Ֆիլմը անվանված է J. Meade Falkner նույնանուն վեպով։ 2014 թվականի սկզբին նա հայտնվում է ZDF գերմանական հեռուստաալիքի կողմից արտադրված Ռոզամունդա Փիթչերի «Անհայտ սրտում» նովելի հիման վրա նկարահանված նույնանուն ֆիլմում, որը նկարահանել է Միլլի Լանքեսթերը։ Նույն տարում նա խաղաց իր ամենանշանակալից ֆիլմում։ Էմմա Ուոթսոնը ցանկացել է խաղալ «Քինգսման։ Ոսկե մատանի» ֆիլմում գաղտնի գործակալ Ռոքսիի դերը։ Ֆիլմը հիմնված է Մարկ Միլլերի  Դեյվ Գիբբոնսի «Գաղտնի ծառայություն» գեղարվեստական գրքի վրա։ 2016 թվականին նա հայտնվել է «Հանթսման. Ձմեռը պատերազմի» ֆիլմում, որպես կանանց որսորդ Պիպպա։ Սկսած 2017 թվականի հունիսից, նա հայտնվեց Netflix-ի Gypsy շարքի մեջ, որպես անհանգիստ երգիչ Սիդնի Պիրս։ Այնուամենայնիվ, շարքը չեղյալ հայտարարվեց օգոստոսին, միայն մեկ մրցաշրջանից հետո, բացասական ակնարկների և ցածր վարկանիշների պատճառով, չնայած երկրորդ սեզոնը արդեն ընթացքի մեջ էր։ Հուլիսին նա հայտնվեց «Խաչելությունը» սարսափ ֆիլմում։ Այդ ֆիլմում նա մի կնոջ սպանության մասին հետաքնություն իրականացնող լրագրող է։ Նույն տարվա սեպտեմբերին նա վերահաստատեց իր դերը որպես Ռոքսի Մորթոն «The Secret Service»-ի «Ոսկե մատանի» ֆիլմում։ Նա կատարում է alt-J ռոք խմբի երաժշտական կարճամետրաժ  «Հաճախորդը» երգը։ 2018 թվականի մայիսի 1-ին նա խաղում է Յոհաննայի դերը պատմական դյուցազներգական դրամա «Կայսր» ֆիլմում։ Ֆիլմի պրոդուսերը ձերբակալվեց խարդախության համար։ Զգալի ժամանակ ֆիլմը չցուցադրվեց, սակայն այն հեռարձակվեց Hulu կազմակերպության կողմից։ 2018 թվականին նա խաղաց Դոթիի դերը Trafalgar Studios-ի «Մարդասպան Ջո» ֆիլմում, Օրլանդո Բումի հետ։

## Ֆիլմագրություն
### ֆիլմ

### Հեռուստատեսային

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Մատենագրութիւնք (3032, Դիոնեսիոս Արիսպագացի)

**Դիոնեսիոս Արիսպագացի, Մատենագրութիւնք** (3032), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3032 թվի տակ։ Ձեռագիրը գրվել է 1662 թվականին Գրիգոր Երևանցի գրիչի կողմից։ Գրված է թղթի վրա, որը ունի 20X13 չափս։ Ձեռագիրը կազմված է 267 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, 1662 թվականի մակագրությամբ, աստառը՝ վարդագույն մետաքս։ Հիշատակարաններ գրչի՝ 356բ, հետագայի՝ 1բ, 356բ (1726 թ․), կնիք՝ 1բ (Յովհաննես վարդապետ)։

## Բովանդակություն
Պատմութիւն Դիոն․ Արիսպադացւոյ

## Ծանոթագրություններ

Կատեգորիա:Մատենադարանի ձեռագրեր
Տորթերի նետում

thumb|Տորթի նետում
[thumb|[FEMEN խմբի ակտիվիստ Ալեքսանդրա Շևչենկոն 2009 թվականի մարտի 22-ին Կիևում տորթ է նետում Օլես Բուզինայի վրա նրա, իր կարծիքով, սեքսիստական գրքի համար]]
**Տորթի նետում**, կրեմային տորթի կամ այլ աղանդերի նետում մարդու դեմքի վրա։

Այս գործողությունը սովորաբար հումոր կամ քաղաքական ցույցի ձև է հանդիսանում՝ ընդդեմ որևէ հանրահայտ քաղաքական գործչի, հանրահայտ անձի։ Վերջին դեմքում նպատակը զոհին նվաստացնելը կամ վախեցնելն է առանց նրա նկատմամբ ֆիզիկական բռնություն գործադրելու և վնասելու։ Այդ իսկ պատճառով իրական տորթի փոխարեն հաճախ կիրառվում է թղթե տարա՝ հարած սերուցքով, կամ սափրվելու կրեմով։ Որոշ երկրներում, այդ թվում՝ ԱՄՆ-ում և Կանադայում, տորթի նետում գնահատվում է որպես ծեծ և կարող է ձերբակալման հասցնել։

Որպես հումորային հնարք նման գործողություն առաջին անգամ իրականացվել է Ֆրեդ Կարնոյի կողմից։ Կարծիք կա, որ տորթի նետումը դեմքին ճանաչում է ստացել 1909 թվականին «Պարոն Ֆլիպ» ամերիկյան կատակերգական համր ֆիլմից։

## Ծանոթագրություններ
Դոմինիկ Սանդա

250px|մինի|աջից
**Դոմինիկ Սանդա** (իսկական անունը՝ *Dominique Marie-Françoise Renée Varaigne* ), ֆրանսիացի դերասանուհի, նախկինում եղել է նաև նորաձևության մոդել, խաղացել է 1970-1980-ական թվականների բազմաթիվ համբավված կինոնկարներում, ինչպես նաև՝ թատրոնում։

Կինոյում Դոմինիկ Սանդայի առաջնախաղը եղել է ռուս ականավոր գրող Ֆյոդոր Դոստոևսկու «Հեզաբարո կինը» վիպակի հիման վրա 1969 թվականին Ռոբեր Բրեսոնի նկարահանած կինոնկարում գլխավոր հերոսուհու դերի կատարումը։ Հաջորդ տարում խաղացել է Զինաիդայի դերը մեկ այլ ռուս գրողի՝ Իվան Տուրգենևի «Առաջին սերը» վիպակի հիման վրա Մաքսիմիլիան Շելլի նկարահանած ֆիլմում։ 1977 թվականին Լիլիանա Կավանին նրան նկարահանել է Նիցշեի մասին իր ստեղծած «Բարուց և չարից անդին» ֆիլմում։ 1988 թվականին Դոմինիկ Սանդան մարմնավորել է Ինեսա Արմանդին Դոմինիկո Դամիանիի «Լենին։ Գնացք» հեռուստաֆիլմում։

Դերասանուհու գեղեցկությունը, ներաշխարհի լեցունությունը, դերասանական վարպետությունը գրավել են աշխարհահռչակ շատ կինոռեժիսորների, որոնք նրան հրավիրել են խաղալու իրենց կինոնկարներում։ Դոմինիկ Սանդան նկարահանվել է համաշխարհային կինոյի այնպիսի գլուխգործոցներում, ինչպիսիք են Բեռնարդո Բերտոլուչիի «Կոնֆորմիստը» (1970 թ.), «Քսաներորդ դար» կինոդյուցազներգությունը (1976 թ.), Լուկինո Վիսկոնտիի «Ընտանեկան դիմանկար՝ ինտերիերում»-ը (1976 թ.), Վիտտորիո դե Սիկայի «Ֆինցի Կոնտինիի այգին» (1970 թ.), Ժակ Դեմիի «Օրվա զարթոնքը» (1979 թ.), «Սենյակ քաղաքում»-ը (1982 թ.), Բենուա Ժակոյի «Աղավնիկի թևիկները» (1979 թ.), «Հոգով ու մարմնով»-ը (1986 թ.), «Նիցշե»-ն (1986 թ.), Մարգերիտ Դյուրասի «Գիշեր-նավը» (1979 թ.), Միշել Դևիլի «Ճամփորդություն երկուսով»-ը (1980 թ.), Լինու Վերտմյուլլերի «Ընդհատակյա տասնյակը» (1988 թ.), «Լուսնյակ գիշերով»-ը (1989 թ.) և բազում այլ ֆիլմեր։ Պոլ Նյումանի հետ Դոմինիկան 1973 թվականին նկարահանվել է Ջոն Հյուսթընի «Մարդ-մակինտոշը» ամերիկյան թրիլլերում։ 1974 թվականին կատարել է Հերմինայի դերը Հերման Հեսսեի «Տափաստանի գայլը» վեպի հիման վրա նկարահանված կինոնկարում։

Դոմինիկ Սանդան 1976 թվականին արժանացել է Կաննի միջազգային կինոփառատոնի «Լավագույն դերասանուհի» մրցանակին՝ Մաուրո Բոլոնյինիի «Ֆերրամոնտիի ժառանգությունը» կինոնկարում բարձրարվեստ դերակատարմամբ հանդես գալու համար։

1977 թվականին կինոռեժիսոր Լուի Մալը հեռուստատեսության համար նկարահանել է դերասանուհու դիմանկար-կինոնկարը՝ «Դոմինիկ Սանդա կամ ուղղորդված երևակայություն» խորագրով։

1993 թվականին դերասանուհին իր ուժերը փորձել է նաև թատրոնում և այդ ժամանակից ի վեր դրամատիկական դերերի կատարմամբ հաջողությամբ հանդես է գալիս թատերական ներկայացումներում ևս։

Ֆրանսիական կինոյի և թատրոնի զարգացման գործում ներդրած գնահատելի ավանդի համար Դոմինկ Սանդան արժանացել է Ֆրանսիայի պետական բարձր պարգևների՝ «Վաստակի համար» և Պատվո լեգեոնի շքանշանների, մեդալների, բարձր կոչումների։

Ներկայումս դերասանուհին ամուսնու՝ փիլիսոփա Նիկոլաե Կուտզարիդայի ապրում է Արգենտինայում։

## Ծանոթագրություններ

## Արտաքին հղումներ
* Official website

Կատեգորիա:Թատրոնի ֆրանսիացի դերասանուհիներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի մոդելներ
Մալիշևի տուն

**Մալիշևի տուն** (), պատմական շենք Պուշկին քաղաքում։ Կառուցվել է 1854 թվականին։ Տարածաշրջանային նշանակության մշակութային ժառանգության օբյեկտ է։ Գտնվում է Սրեդնայա փողոցի թիվ 17/6 տանը, Օրանժերեյնայա փողոցի անկյունում։

## Պատմություն
Տունը կառուցվել է 1822-1825 թվականներին ճարտարապետ Վասիլի Ստասովի նախագծով, որը միաժամանակ զբաղված էր հարևան Մեծ ջերմոցի կառուցմամբ։ Հայտնի է, որ 1840 թվականին տան առաջին հարկում եղել է պանդոկ։ 1858 թվականին տունը պատկանել է առևտրական Ալեքսանդր Իվանովիչ Մալիշևին, որտեղից էլ գալիս է տան անվանումը։ Հետագայում տունը պատկանել է պալատական վարչակազմին, այնտեղ բնակվել են պալատական աշխատողներ։ 1870-ական թվականներին շենքում կառուցվել է նոր ճակատային մուտք, սանդուղք, ինչպես նաև կցակառույց Օրանժերեյնայա փողոցում (ներկայիս հասցեն`Օրանժերեյնայա փողոց 4)։ 1896-1920 թթ. տան առաջին հարկի յոթ սենյակներից բաղկացած բնակարանում, որոնցից երկուսն օգտագործվել են գրասենյակի համար, ապրել է Պալատական կառավարման  ճարտարապետ Սիլվիո Դանինին։ Երկրորդ հարկի կեսը հատկացվել է պալատական Զնամենսկայա եկեղեցու քահանային։ Հոկտեմբերյան հեղափոխությունից հետո տունը վերակառուցվել է, բնակարանների թիվն աճել է և դեռևս մնում է բնակելի։

## Ճարտարապետություն
Շենքն արժեքավոր է որպես ճարտարապետ Վասիլի Ստասովի կողմից փողոցի անկյունի քաղաքաշինական լուծում։ Շենքը կառուցված է ուշ կլասիցիզմի ոճով։ Այն ներդաշնակ է Մեծ ջերմոցի տեսքին։ Օրանժերեյնայա փողոցի երկայնքով երկու շենքերն էլ ունեն նմանատիպ քարե պարիսպ։ Տունը ունի Г-աձև տեսք, երկհարկանի է, ունի բարձր նկուղ։ Առաջին հարկը վերջնամշակված է ռուստաքարով, իսկ պատուհանների որմնախորշերը հասնում են մինչև պատի խորք։ Երկրորդ հարկի պատուհանները զարդարված են զարդաքիվերով։

## Գրականություն
* Семенова Г. В. Царское Село: знакомое и незнакомое. - М.: Центрполиграф, 2009. - С. 304-305. - 638 с. - ISBN 978-5-9524-4249-8.
* Тыжненко Т. Е. Василий Стасов. - Л.: Лениздат, 1990. - С. 49.
* Козлов А.В. Сильвио Данини: материалы к творческой биографии. - СПб.: КОЛО, 2010. - 240 с.

## Ծանոթագրություններ

## Արտաքին հղումներ
* 
* 

Կատեգորիա:1825 հիմնադրումներ
Կատեգորիա:Պուշկին քաղաքի շենքեր և կառույցներ
Կատեգորիա:Ռուսաստանի մշակութային ժառանգություն
Սառցե հսկաներ

thumb|150px|Հանիմեդ արհեստական գույներով
**Սառցե արբանյակներ**, բնական արբանյակների դաս, որոնց մակերևույթները կազմված են հիմնականում ջրային սառույցից։ Սառցե արբանյակների մակերևույթների տակ կարող է գոյություն ունենալ օվկիանոս, իսկ միջուկը կարող է լինել սիլիկատային կամ մետաղական։ Ենթադրվում է, որ նրանք կարող են կազմված լինել Սառույց II-ից կամ ջրային սառույցի այլ բազմաբյուրեղ  վերափոխակներից։

Սառցե արբանյակները տաքանում են մակընթացային ուժերով։ Նրանցից ոմանց վրա կրիո հրաբուխներ են (լավան կազմված է ջրից, ամոնյակից, մեթանից և այլն)։ Ամենահայտնի օրինակը՝ Սատուրնի արբանյակ Էնցելադն է։

Արեգակնային համակարգում 450 կիլոմետրից ավել տրամագիծ ունեցող արբանյակները սառցային են՝ բացի Լուսինն ու Իոն։

Սառցե են նաև, շատ թզուկ մոլորակներ՝ Ցերերան և Հաումեան, որոնք ծացկված են հիմականում ջրային սառույցով, Պլուտոնը՝ ազոտային, Մակեմակեն և Էրիդան՝ մեթանային սառույցով։

## Ուղեծիրներ
Բոլոր հայտնի սառցե արբանյակները պատկանում են հսկա մոլորակներին, որոնց ուղեծրերը ընկած են ձյան գծից դուրս։ Սառցե արբանյակները չեն կարող կազմավորվել այն նախամոլորակի սկավառակի ներքին ոլորտում, որի ջերմաստիճանը շատ բարձր է սառույցի կազմավորվելու համար։ Համարվում է, որ Յուպիտերի Եվրոպա մոլորակը 8 %-ով կազմված է ջրից ու սառույցից։ Երկու արտաքին գալիլեյան արբանյակներ Հանիմեդը և Կալիստոն, ավելի մեծ տոկոս սառույց են պարունակում, քանի որ կազմավորվել է «նախայուպիտերից» ավելի հեռու։ Արեգակնային համակարգում ամենաշատը Երկրին նման է Սատուրնի Տիտան արբանյակը, նրա մակերևույթի վրա կան անփափոխ ծովեր և օվկիանոսներ, որոնք կաղմված են հեղուկ ածխաջրածիններից։
[thumb|150px|[Եվրոպա (արբանյակ)|Եվրոպա]]

Mimas moon.jpg|Միմաս
PIA18185 Miranda's Icy Face.jpg|Միրանդա
PIA00040 Umbrielx2.47.jpg|Ումբրիել
Triton moon mosaic Voyager 2 (large).jpg|Տրիտոն
Enceladus southern hemi tectonics.png|Էնցելադ


## Ծանոթագրություններ

Կատեգորիա:Արեգակնային համակարգ
Կատեգորիա:Սառույց
Ժադսոն Ռոդրիգես դա Սիլվա

**Ժադսոն Ռոդրիգես դա Սիլվա** (, ), բրազիլական ֆուտբոլիստ, կիսապաշտպան։ Նա խաղացել է Բրազիլիայի հավաքականի հետ։

## Պատմությունը
Ժադսոն Ռոդրիգես դա Սիլվան «Ատլետիկ Փարանաենս»-ի սան է, բոլոր այս թիմերի համար, տարբեր մրցաշարերում 139 խաղ է անցկացրել, վաստակելով 50 գոլ։ *[[Placar]]* -ի հայտնի բրազիլիական վարկանիշում Ջադսոնն ազգային առաջնության լավագույն տասնամյակում էր (միջին հաշվով 6,05 միավոր)։ *[[Jornal de Tarde]]-*ի խմբագրության համաձայն, Ջադսոնը միացել է 2004 թվականի Բրազիլիայի առաջնության խորհրդանշական հավաքականին։

2005 թվականին տեղափոխվել է Ուկրաինայի «Շախտյոր» (Դոնեցկ)։ Նա Շախտյորում յոթ եղանակ, հաղթեց ՈւԵՖԱ-ի գավաթին, հինգ անգամ հաղթեց Ուկրաինայի առաջնությանը և ստացավ բրազիլիական ազգային հավաքականում։ ՈւԵՖԱ-ի գավաթ 2008/09 եզրափակչում նվաճեց գավաթը։ Բացի այդ, Ջադսոնն առաջին գոլի հեղինակ դարձավ «Դոնբաս Արենա» մարզադաշտում։

Ուկրաինայի առաջնությունում «Շախտյոր»-ը անցկացրեց 173 խաղ, նվաճեց 41 գոլ։ Ուկրաինայի գավաթի խաղարկությունում 20 խաղ, 5 գոլ։ Եվրոպայի գավաթի խաղարկությունում 74 գոլ խփեցին, 17 գոլի հեղինակ։ 2013 թվականի մայիսի 12-ին «Դոնբաս Արենայի» հարավային մուտքի հարևանությամբ գտնվող «Փառքի ոտքը» ծառուղիում «հանքափորների» հարձակվողի պատվին աստղ է տեղադրվել։

2012 թվականի հունվարի 16-ին ֆուտբոլիստը մեկնել է տուն, «Սան Պաուլու»-ում, երեք տարվա պայմանագիր կնքելով «երեք գույնի» հետ։ Այս մասին հայտնեց խաղացողի ներկայացուցիչները, և շուտով այդ տեղեկությունը հաստատեց «Սան Պաուլոյի» պաշտոնական կայքում։ 2014 թվականին հանդես եկավ «Կորնթացիներ»-ում։

## Կարիերան ազգային հավաքականում
Ջադսոնն առաջին անգամ Բրազիլիայի ազգային հավաքականում 2011 թվականի փետրվարի 9-ին ընկերական հանդիպում անցկացրեց Ֆրանսիայի դեմ։ 58-րդ րոպեին Ռենատո Աուգուստոին փոխարինեցին։ Խաղը ավարտվեց Բրազիլիայի ազգային հավաքականի պարտությամբ 1:0 հաշվով։
Ջադսոնը հավաքականի կազմում առաջին գոլը խփեց Պարագվային, 2011 թվականի հուլիսի 9-ին Արգենտինայի Կումբա Ամերիկայի գավաթի խաղարկության ժամանակ.

## Ձեռքբերումները
 **Ատլետիկո Պարանաենս**

* Բրազիլիայի առաջնության արծափե մեդալակիր (1)։ 2004

 **Շախտյոր**
* Ուկրաինայի չեմպիոն (5)՝ 2004/05, 2005/06, 2007/08, 2009/10, 2010/11
* Ուկրաինայի առաջնության արծաթե մեդալակիր (1)՝ 2006/07
* Ուկրաինայի գավաթի հաղթող (2)՝ 2007/08, 2010/11
* Ուկրաինայի Սուպերկուբկաի հաղթող՝ 2008, 2010
* ՈւԵՖԱ-ի գավաթի հաղթող (1)՝ 2008/09
* 2009 թվականի ՈւԵՖԱ-ի գավաթի եզրափակչի լավագույն ֆուտբոլիստ
* 2009 թվականի Ուկրաինայի սպորտի վաստակավոր վարպետ.
* III աստիճանի «Քաջության համար» շքանշանը (2009 թվական)

 **Սան Պաուլու**
* Հարավային Ամերիկայի գավաթի խաղարկության սեփականատերը (1)։ 2012

 **Կորինտիանս**
* Բրազիլիայի չեմպիոն 2012 և 2017

 **Բրազիլիայի Ազգային հավաքական**
* Կոնֆեդերացիայի գավաթի խաղարկության գավաթակիր, 2013

## Վիճակագրություններ

## Ծանոթագրություններ

## Արտաքին հղումներ
* 
* Профиль на сайте «Коринтианса»  
*  

Կատեգորիա:Ատլետիկո Պարանաենսեի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հրաշք (մուլտֆիլմ)

**«Հրաշք»**, խորհրդային կարճամետրաժ մուլտֆիլմ` ստեղծված 1973 թվականին ռեժիսոր Անատոլի Պետրովի կողմից Ռոման Սեֆայի բանաստեղծության հիման վրա։ «Ուրախ կարուսել» № 5 մուլտիպլիկացիոն ալմանախի չորս պատմություններից երրորդն է։

## Դիպաշար
Հեռավոր ապագայում երկու երեխաներ վազում են ամբողջ քաղաքով՝ նստելով տրանսպորտից տրանսպորտ՝ տեսնելու համար հրաշքը։ Պարզվում է, որ այդ հրաշքը ասֆալտի միջից դուրս եկած կեչու փոքրիկ ճյուղն է։

## Ֆիլմի անձնակազմ

## Մուլտֆիլմի մասին
Անատոլի Պետրով... «Անձնավորման» վիրտուոզ վարպետություն, էպիզոդի դինամիկ կառուցվածքի խորը ընկալում, թեմատիկ նյութի նկատմամբ մոտեցման օրիգինալությունը նրան դարձրել են ստուդիայի ռեժիսորների շարքում ականավոր կերպարներից մեկը։ Նրա «կարուսելային» սյուժեները` «Երկնագույն երկնաքար», «Հրաշք», շնչում են երիտասարդության ռոմանտիկայով, գույների պայծառությամբ, ապագայի զգացողությամբ, որոնցում արտացոլված են այսօրվա գործերն ու ժամանակակիցների մտքերը։

## Ծանոթագրություններ

## Արտաքին հղումներ
* «Чудо»  на сайте kapitoshka-dom
* Наши мультфильмы (авт. Ирина Марголина, Наталья Лозинская, «Интеррос», 2006)
* Киноведческие записки (Всесоюзный научно-исследовательский институт киноискусства, Госкино СССР, 2001)
* Мудрость вымысла: мастера мультипликации о себе и своем искусстве (авт. Сергей Асенин, Искусство, 1983)

Կատեգորիա:Խորհրդային մուլտֆիլմեր
Կատեգորիա:Անատոլի Պետրովի մուլտֆիլմեր
Ֆարամոնդ

**Ֆարամոնդ** կամ **Ֆարամոդ**, **Ֆարամոն**, **Ֆարամունդ**, Մերովինգների առասպելական նախահայրը։ Ըստ «Ֆրանկների պատմության գրքի» (*Liber Historiae Francorum*) նա եղել է Մարկոմիրի տղան և Քլոդիոնի հայրը։ Այդ պատճառով նա երկար ժամանակ համարվել է Մերովինգների հարստության առաջին թագավորը։ Սակայն հետագայում նրա գոյությունն առասպելական է ճանաչվել։ Դա բացատրվում է նրանով, որ «Ֆրանկների պատմության գրքի» հեղինակը վերապատմել է Գրիգոր Տուրցիի առաջին վեց գրքերը՝ ավելացնելով 21 նոր փաստ, այդ թվում և` Ֆարամոնդի անունը։ Բայց նա չգիտեր 5-րդ դարի պատմություն, քանի որ օգտագործում միայն Գրիգոր Տուրցիի ժամանակագրությունը որպես աղբյուր։ Այսպիսով կասկածելի է, որ նա կարող էր այս ժամանակագրից մեկուկես դար անց բացահայտել Մերովինգների դինաստիայի անհայտ նախնուն այն դեպքում, երբ Գրիգոր Տուրցիին դա չի հաջողվել։

Սակայն Ֆարամոնդ (*Faramond*) անունով պատմական կերպարը գոյություն է ունեցել։ Նա ծնվել է մոտավորապես 550 թվականին, Փարիզից ոչ շատ հեռու և եղել է փարիզյան քահանա։ Նաև նա եղել է եպիսկոպոս Ռագնեմոնդ (*Ragnemond*) Փարիզեցու եղբայրը (ով եպիսկոպոս է եղել 576-ից 591 թվականներին)։ Եպիսկոպոս Ռագնեմոնդը ցանկանում էր, որպեսզի նրա եղբայրը փոխարիներ նրան։ Սակայն 591 թվականին, եպիսկոպոսի մահից հետո, Ֆարամոնդը Եվսեվի անունով սիրիացի հարուստ մի վաճառականի թույլ է տալիս գրավել եպիսկոպոսական աթոռը։ Ֆարամոնդը մահացել է մոտավորապես 600-610 թվականներին։

## Աղբյուրներ

* 592 թվականին Գրիգոր Տուրցին իր «Ֆրանկների պատմություն» (*Historia Francorum*) գրքում առաջին անգամ հիշատակում է Ֆարամոնդին։ Ահա այդ հատվածը.

«*Վախճանվել է նաև Փարիզ քաղաքի եպիսկոպոս Ռագնեմոնդը։ Եվ երբ նրա եղբայրը, երեց Ֆարամոնդը, աշխատում էր ստանալ եպիսկոպոսական աստիճան, ինչ-որ հարուստ սիրիացի վաճառական, ընծայելով շատ նվերներ, նստեց այդ տեղը և ստացավ եպիսկոպոսական աստիճան*»։ (Գիրք 10, հատոր 26)։

Իրադարձությունները ավարտվում են 591 թվականին։

մինի|ձախից|Թագավոր Ֆարամոնդ:
* 727 թվականին Ֆարամոնդը հիշեցվում է «Ֆրանկների պատմություն» գրքում։ Այդ ստեղծագործության հեղինակն է մի կուսակրոն Սեն Դենի ամիրայությունից։ Նա այդ գիրքը գրել է մայորդոմ Կառլոս Մարտելի ազդեցության տակ, որի պատճառով էլ նա փորձում էր խախտել Մերովինգների հարստության համբավը։

մինի|աջից|Թագավոր Ֆարամոնդ:
* 1461 թվականին Ֆարամոնդը հիշատակվում է «Մեծ ֆրանսիական ժամանակագրություններ» (*Les Grandes Chroniques de France*) գրքում։ Այդ գրքի հեղինակը եկել այն եզրակացության, որ ֆրանսիացի թագավորների նախնիները եղել են տրոյանները։ Նա գրել է, որ Ֆարամոնդը ֆրանկների առաջին թագավորն է, և եղել է կայսր Պրիամի և նրա կնոջ` Գեկուբայի որդին։ Սակայն դա առասպելի վերապատմում է, այլ ոչ թե իսկական աղբյուրներից վերցված տեղեկություններ։

## Վեպեր
* 1661 թվականին ֆրանսիացի վիպագիր Գոտյե Կալպրենեդը նրան նվիրել է իր «Ֆարամոնդ» վեպը։
* 1809 թվականին գրող Ֆրանսուա Րենե դե Շատոբրիանը հիշեցնում է Ֆարամոնդին իր «Տառապյալներ» դյուցազներգությունում։
* 1999 թվականին գրող Յուրի Ալեքսանդրովիչ Նիկիտինը «Ֆարամոնդ» վեպում դեպքեր է օգտագործել Մերովինգերի կյանքից։

## Ծանոթագրություններ

## Գրականություն
* Григорий Турский: История франков
* Книга истории франков

Կատեգորիա:Ֆրանկների թագավորներ
Մուասի-Կրամայել

**Մուասի-Կրամայել**, քաղաք և համայնք Ֆրանսիայում
## Պատմություն

Մուասի-Կրամայել համայնքը գտնվում է Ֆրանսիայի կենտրոնական մասում, Փարիզից ոչ հեռու։ Վարչականորեն մտնում է Իլ դը Ֆրանս երկրամասի Սեն է Մարն դեպարտամենտի Մելյոն օկրուգի Կոն-լա Վիլ կանտոնի կազմի մեջ։

Անցյալում համայնքը կրել է Մուասի-լ՛Էվեք անվանումը։ 1643 թվականից, այն բանից հետո, երբ կոմս Կրամայելը վաճառել է իրեն պատկանած այդ տիրույթը, բնակավայրն ստացել է ներկայիս իր անվանումը։ Ավանի անվան մեջ տեղ գտած Մուասի բառը առաջացել է ֆրանսերեն moisson-ից, որ նշանակում է բերք։

Այս բնակավայրը մտնում է Փարիզի մայրաքաղաքային շրջագծի մեջ, գտնվում է նրա կենտրոնից 33 կիլոմետր հեռավորության վրա, դեպի հարավ-արևելք, 1970 թվականին հիմնված «նոր քաղաքի՝» Սենարի գոտում։ Փաստորեն Մուասի-Կրամայելը Փարիզի արբանյակ-քաղաքների մեկն է և մայրաքաղաքից առայժմ դեռ բաժանված է գյուղատնտեսական նշանակության մի հողատարածքով։ Սակայն Սենարի ներկայիս արագ աճի պայմաններում ակնկալվում է, որ Մուսի-Կրամայելը, որը Սենարի կենտրոնական բաղադրիչն է, մոտ ապագայում, ինչպես Սենարի այլ համայնքներ, ֆիզիկապես կկապվի Փարիզի քաղաքային գոտու հետ։

## Տեսարժան վայրերը
*Կրամայելի ամրոց, որը հիմնադրվել է 1203 թվականին
*Կրամայելյան բուրգ - 25 մետր բարձրություն ունեցող սյուն, որը 1767 թվականին կառուցվել է Կրամայելի սենյոր, շատելեն մոնսինյոր Ֆոնտեյնի պատվերով՝ նրա ամուսնության քսանամյակի կապակցությամբ
*Լյունյի ամրոց (14-րդ դար) և 1785 թվականին ստեղծված զբոսայգի։ Ներկայումս աիս ամրոցը վերափոխվել է թայլանդական բուդդիստական պագոբայի, իսկ զբոսայգում կառուցվել է մեծ կոլումբարիում, որտեղ պահվում են հանգուցյալների դիակիզումից գոյացած մոխիրները՝ համապատասխան սափորների մեջ
*Աստվածամոր համբարձման եկեղեցի, որը 1926 թվականին դասակարգվել է որպես պատմական հուշարձան
*1914-1918 թթ. Առաջին համաշխարհային պատերազմի զոհերի հիշատակը հավերժացնող հուշարձան
300px|մինի|ձախից|Աստվածամոր համբարձման եկեղեցին

## Գործընկեր կամ քույր-քաղաքներ
*Ռոզենֆելդ, Գերմանիա -1971 թվականից
*Ռոսսո, Մավրիտանիա - 1986 թվականից
*Բուշտենի, Ռումինիա - 1993 թվականից
## Ծանոթագրություններ

## Արտաքին հղումներ
*Official website 
*1999 Land Use, from IAURIF (Institute for Urban Planning and Development of the Paris-Île-de-France région) 
*French Ministry of Culture list for Moissy-Cramayel 

Կատեգորիա:Սեն է Մարնի համայնքներ
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սուրբ Կոստանդիանոս և Սուրբ Հեղինե վանք

**Սուրբ Կոստանդիանոս և Սուրբ Հեղինե վանք** (), Ռուսաստանի Դաշնության Լենինգրադի մարզի Վիբորգսկի շրջանի Լենինսկոյե ավանում գտնվող Ռուս ուղղափառ եկեղեցու կուսանոց։ Գտնվում է Ռուս ուղղափառ եկեղեցու Սանկտ Պետերբուրգի թեմի իրավասության ներքո։

## Պատմություն
Պատմականորեն Խապպոլոյում (այդպես էր կոչվում Լենինսկոյե ավանը մինչև 1948 թվականը) երբեք ուղղափառ տաճար չի եղել։ Այս տարածքը մտնում էր Ֆինլանդիայի մեծ իշխանության կազմի մեջ, իսկ բնկաչությունը հիմնականում դավանում էր լյութերականություն։

1998 թվականին ավանում ուղղափառ համայնք է հիմնադրվել, իսկ տաճարի կառուցման համար հատկացվել է դեռ 1980-ականներին այրված ակումբի տարածքը։

1998 թվականի հունիսին Սուրբ Կոստանդիանոսի և Սուրբ Հեղինեի պատվին տեղի է ունեցել եկեղեցու հիմնարկում։ 1998 թվականի փետրվարին տեղադրվել են տաճարի գմբեթները։ 1999 թվականի դեկտեմբերին զանգակատանն է տեղադրվել ութ զանգ։ Եկեղեցու կառուցումը տեղի է ունեցել Ռուսաստանի Նախագահի գործերի կառավարչության «Ռոսցենտրպրոեկտ» ԴՊՈՒՁ ()  գլխավոր տնօրեն, երեցփոխ Կոնստանտին Գոլոշչապովի միջոցներով։

1999 թվականին տաճարում տեղի է ունեցել առաջին պատարագը, իսկ 2000 թվականի մայիսի ժամերգությունները իրականացվում են կանոնավոր կերպով։

20011 թվականին տաճարը օծել է Ռուսիո պատրիարք Ալեքսի Բ-ն։

2006 թվականի հոկտեմբերի 6-ին Ռուս ուղղափառ եկեղեցու Սրբազան սինոդի որոշմամբ բավարարվել է Սանկտ Պետերբուրգի և Լադոգայի միտրոպոլիտ Վլադիմիրի խնդիրքը՝ Սուրբ Կոստանտին և Սուրբ Հեղինե կուսանոցի բացման օծման վերաբերյալ։

Առաջին միանձնուհները այստեղ են ժամանել : Կուսանոցի մայրապետ է նշանակվել միանձնուհի Իլարիոնիան (Ֆեոկտիստովա)։

Սանկտ Պետերբուրգում է գտնվում  Սուրբ Կոստանդիանոս և Սուրբ Հեղինե վանքի վանատունը։

## Էջմիածնի Սուրբ Գեղարդի վաճառքի կամ վնասման հետ կապված սկանդալ

[thumb|right|200px|[Գեղարդ|Սուրբ Գեղարդը]]
2018 թվականի հուլիսի 6-ին Գարեգին Բ-ի հրաժարականը պահանջող «Նոր Հայաստան, նոր Հայրապետ» նախաձեռնության անդամ Կորյուն աբեղա Առաքելյանը Մայր Աթոռի Դիվանատանը հայտարարել է, որ Գարեգին Բ-ն վաճառել է գանձատան թանկարժեք իրերն ու սուրբ մասունքները, որին հակադարձել է Արշակ Սրբազանը, ասելով, որ «Գեղարդը չի վաճառվել, նրա մի մասը կտրվել և նվիրվել է ռուս քաղաքապետի»։

Քիչ անց, նույն օրը, Մայր Աթոռի ձեռագրատան, արխիվի և թանգարանների տնօրեն Տեր Ասողիկ քահանա Կարապետյանը լրատվամիջոցներին ներկայացրել Սուրբ Գեղարդը, հաղորդելով հետևյալը.

## Տաճարներ
Վանքի տարածքում են գտնվում հետևյալ տաճարները.
* Սուրբ Կոստանդիանոս և Սուրբ Հեղինե եկեղեցի (Храм во имя святых равноапостольных Константина и Елены)
* Սուրբ Նիկողայոս եկեղեցի (Храм во имя святителя Николая Чудотворца)
* Սուրբ Ծնունդ մկրտարան (крестильный храм во имя Рождества Христова)
* Սուրբ Աստվածածին եկեղեցի (Храм во имя Похвалы Пресвятой Богородицы)

## Արտաքին հղումներ
* Պաշտոնական կայք 
* Սուրբ Կոստանդիանոս և Սուրբ Հեղինե վանք  

## Ծանոթագրություններ

Կատեգորիա:2006 հիմնադրումներ Ռուսաստանում
Կատեգորիա:Լենինգրադի մարզի հուշարձաններ
Կատեգորիա:Ռուս ուղղափառ եկեղեցու վանքեր